Video Eleve de 16 ani, bătaie ca-n ringul de box după un conflict pe internet, în Bârlad. În încăierare au intervenit şi rudele fetelor
Bătaie mai ceva ca în ringul de box pe o stradă din Bârlad. Protagoniste - două eleve de 16 ani de la liceul Mihai Eminescu din oraş.
Fetele şi-au împărțit pumni şi picioare, în apropierea unităţii de învăţământ, după ce ar fi avut un schimb de replici aprins pe o reţea de socializare. Supărată, una dintre tinere a vrut să-şi facă dreptate şi a aşteptat-o pe cealaltă la finalul orelor de curs.
Nu a venit singură, ci însoţită de verişoara cu opt ani mai mare
Încolţită de cele două agresoare, cealaltă elevă a sunat la 112, însă nu înainte de a-şi chema în ajutor mama. Nu a durat mult până când şi cele două femei s-au încăierat, şi astfel s-a iscat o bătaie generală.